**Mestská časť Bratislava–Nové Mesto**

|  |  |
| --- | --- |
| Materiál na rokovanie |  |
| miestneho zastupiteľstva |
| 29.6.2021 |

**Návrh**

na šiestu zmenu rozpočtu mestskej časti Bratislava - Nové Mesto na rok 2021

|  |  |  |
| --- | --- | --- |
| **Predkladateľ :** |  | **Materiál obsahuje :** |
| Mgr. Rudolf Kusý |  | 1. Návrh uznesenia |
| starosta mestskej časti Bratislava–Nové Mesto |  | 1. Dôvodovú správu |
|  |  |
| **Zodpovedný:** |  |  |
| Ing. Iveta Paracková |  |  |
| vedúca hospodárskeho a finančného oddelenia |  |  |
|  |  |  |
| **Spracovateľ:** |  |  |
| Ing. Iveta Paracková |  |  |
| vedúca hospodárskeho a finančného oddelenia |  |  |
| **Na rokovanie prizvať:** |  |  |
| Ing. Ivetu Parackovú |  |  |
| vedúcu hospodárskeho a finančného oddelenia |  |  |

Jún 2021

N á v r h u z n e s e n i a

miestne zastupiteľstvo

**schvaľuje**

šiestu zmenu rozpočtu mestskej časti na rok 2021 nasledovne:

a) Zvýšenie rozpočtových prostriedkov v časti bežných výdavkov a použitie rezervného fondu na bežné výdavky vo výške **987 574,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0912 | 635006/4 | 46 | 8.2 | 0400 | MŠ Letná – zatekanie suterénu | + 5 000,00 |
| 0912 | 635006/5 | 46 | 8.2 | 0400 | MŠ Na Revíne – podlahy, bleskozvod, svetlá | + 30 000,00 |
| 0912 | 635004 | 46 | 8.2 | 0400 | ZŠ s MŠ Cádrová – vodovod od vodomer. šachty – prípojka na vodomer | + 20 000,00 |
| 0912 | 635006/7 | 46 | 8.2 | 0400 | ZŠ s MŠ Cádrová – hokejbalové ihrisko | + 20 000,00 |
| 0912 | 635006/8 | 46 | 8.2 | 0400 | ZŠ s MŠ Kalinčiakova – elektrické rozvody (2.posch.) | + 40 000,00 |
| 0912 | 635006/10 | 46 | 8.2 | 0400 | MŠ Legerského - kanalizácia | + 25 000,00 |
| 0912 | 635006/11 | 46 | 8.2 | 0400 | ZŠ s MŠ Sibírska – vyregulovanie kúrenia | + 48 000,00 |
| 0912 | 635006/12 | 46 | 8.2 | 0400 | MŠ Osadná – úprava povrchov a hracích prvkov DI | + 5 000,00 |
| 0912 | 635006 | 46 | 8.2 | 0400 | ZŠ - Rezerva na BV ZŠ | + 60 000,00 |
| 0660 | 635006/3 | 46 | 6.3 | 0012 | Oprava a údržba nájomných bytov | + 60 000,00 |
| 0451 | 635006/9 | 46 | 4.3 | 0610 | Oprava povrchov chodníkov | + 150 000,00 |
| 0451 | 635006/4 | 46 | 4.3 | 0610 | Oprava povrchov komunikácií | + 100 000,00 |
| 0560 | 637004/3 | 46 | 5.3 | 0252 | Nákup a výsadba nových drevín | + 125 000,00 |
| 0620 | 641001 | 46 | 6.2 | 0131 | EKO - podnik VPS – tržnica – náter strechy | + 53 000,00 |
| 0620 | 641001 | 46 | 6.2 | 0131 | EKO - podnik VPS – lanovka - strecha | + 5 000,00 |
| 0620 | 641001 | 46 | 6.2 | 0131 | EKO - podnik VPS – strecha Halašova | + 12 000,00 |
| 0220 | 633004 | 46 | 2.1 | 0210 | Germicídne žiariče - COVID | + 6 500,00 |
| 0220 | 637004 | 46 | 2.1 | 0210 | Antibakteriálne fólie - COVID | + 10 000,00 |
| 0820 | 600 | 46 | 7.4 | 0133 | Knižnica B-NM – bežné výdavky | + 27 054,00 |
| 0451 | 637005/2 | 46 | 4.3 | 5100 | POD – parkovacia politika | +15 000,00 |
| 0912 | 600 | 46 | 8.2 | 0409 | ZŠ s MŠ Kalinčiakova – bežné výdavky | +43 580,00 |
| 0660 | 635006 | 46 | 6.3 | 0012 | Ihrisko Ladzianského - oprava malých múrikov | + 5 000,00 |
| 0820 | 637 002 | 46 | 7.5 | 0060 | Kultúrne akcie | +45 000,00 |
| 0111 | 637004 | 46 | 1.1.2 | 0010 | Všeobecné služby, revízie | +3 000,00 |
| 0820 | 600 | 46 | 7.3 | 0132 | Stredisko kultúry – bežné výdavky | + 74 440,00 |

b) Zvýšenie rozpočtových prostriedkov v časti kapitálových výdavkov a použitie rezervného fondu na kapitálové výdavky vo výške **470 456,00** **EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0451 | 717002/250 | 46 | 4.3 | 0612 | Bárdošova II.etapa – komunikácia s chodníkom | + 206 816,00 |
| 0451 | 716/2 | 46 | 4.3 | 0612 | PD – Cyklotrasy | + 25 000,00 |
| 0912 | 716/36 | 46 | 4.3 | 0612 | MŠ Jeséniova – PD nadstavba a zriadenie kuchyne | + 25 000,00 |
| 0912 | 716/35 | 46 | 4.3 | 0612 | ZŠ s MŠ Jeséniova – PD vybudovanie tried/učební | + 15 000,00 |
| 0912 | 717002/201 | 46 | 4.3 | 0612 | MŠ Šancová – rekonštrukcia časti priestorov kuchyne a vybudovanie prístupového chodníka | + 25 000,00 |
| 0912 | 717002/780 | 46 | 4.3 | 0612 | ZŠ s MŠ Sibírska - kúrenie | + 60 000,00 |
| 0620 | 717001/77 | 46 | 4.3 | 0612 | Biely kríž II – DI nové prvky | + 15 000,00 |
| 0912 | 716/555 | 46 | 4.3 | 0612 | PD ZŠ s MŠ Kalinčiakova – Zelené strechy | + 5 000,00 |
| 0912 | 716/005 | 46 | 4.3 | 0612 | PD MŠ Legerského rozšírenie o byty | + 5 000,00 |
| 0912 | 716/005 | 46 | 4.3 | 0612 | PD MŠ Šuňavcova rozšírenie o byty | + 5 000,00 |
| 0912 | 700 | 46 | 8.2 | 0409 | ZŠ s MŠ Kalinčiakova – oplotenie | + 7 240,00 |
| 0912 | 700 | 46 | 8.2 | 0409 | ZŠ s MŠ Kalinčiakova – herné prvky | + 4 400,00 |
| 0912 | 717002/202 | 46 | 4.3 | 0612 | MŠ Legerského – doplnenie hracích prvkov na detskom ihrisku | + 2 000,00 |
| 0810 | 717002/6 | 46 | 4.3 | 0612 | Športovisko Pionierska | + 70 000,00 |

c) Zvýšenie rozpočtových prostriedkov v časti príjmových finančných operácií vo výške **1 458 030,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
|  | 454001 | 46 |  | 0024 | Prevod z Rezervného fondu | + 1 458 030,00 |

d) Presun rozpočtových prostriedkov v časti kapitálových výdavkov vo výške **3 750,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0111 | 716/001 | 46 | 1.1.2 | 0010 | PD Front office | - 1 250,00 |
| 0111 | 717003/001 | 46 | 1.1.2 | 0010 | Front office - realizácia | + 1 250,00 |
| 0810 | 717002/1 | 43 | 4.3 | 0612 | Rekonštrukcia Školák klub | - 2 500,00 |
| 0451 | 716/094 | 43 | 4.3 | 0612 | PD – parkovisko Nobelova | + 2 500,00 |

e) Zníženie rozpočtových prostriedkov v časti kapitálových výdavkov vo výške **200 000,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0912 | 717002/70 | 52 | 4.3 | 0612 | ZŠ Kalinčiakova – zateplenie, zníženie CO2 | - 200 000,00 |

f) Zníženie rozpočtových prostriedkov v časti príjmových finančných operácií vo výške **200 000,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
|  | 513 002 | 52 |  | 0024 | Dlhodobé úvery | - 200 000,00 |

* s pripomienkami
* bez pripomienok

**D ô v o d o v á s p r á v a**

Rozpočet mestskej časti na rok 2021 bol schválený dňa 20.1.2021 uznesením miestneho zastupiteľstva číslo 20/04. Počas prvých mesiacov roku 2021 sa vyskytli situácie, ktoré bolo treba okamžite riešiť, preto bola k zabezpečeniu takýchto neplánovaných a nevyhnutných výdavkov predložená prvá zmena rozpočtu, ktorá bola schválená uznesením miestneho zastupiteľstva číslo 22/06. Dňa 9.3.2021 bola na zasadnutí miestneho zastupiteľstva schválená druhá zmena rozpočtu uznesením číslo 23/05. Dňa 13.4.2021 bola na zasadnutí miestneho zastupiteľstva schválená tretia zmena rozpočtu uznesením číslo 24/06. Dňa 29.4.2021 bola na zasadnutí miestneho zastupiteľstva schválená štvrtá zmena rozpočtu uznesením číslo 26/04. Dňa 26.5.2021 bola na zasadnutí miestneho zastupiteľstva schválená piata zmena rozpočtu uznesením číslo 27/04.

Zvýšenie rozpočtových prostriedkov v časti bežných výdavkov vo výške **987 574,00 EUR** súvisí s:

MŠ Letná – oprava zatekania suterénu - 5 000,00 EUR

Z dôvodu zatekania priestorov suterénu v MŠ Letná pri nepriaznivom počasí s výdatným dažďom je potrebné vykonanie opravy poškodených okapových chodníkov okolo budovy MŠ, odizolovanie dotknutých stien a odklonenie okapových zvodov od budovy.

MŠ Na Revíne – podlahy, bleskozvod, svetlá - 30 000,00 EUR

Jedná sa o výmenu a opravu zatečených podláh po havárii vodovodu vrátane zaizolovania v dvoch triedach, úpravu zemnenia bleskozvodu z dôvodu nevyhovujúcej opakovanej revízie, výmenu nefunkčnej elektroinštalácie svetelného okruhu v časti interiéru MŠ vrátane nových svietidiel a opravu zatekajúceho zvodu v interiéri MŠ.

ZŠ s MŠ Cádrová – vodovod od vodomernej šachty – prípojka na vodomer - 20 000,00 EUR

Ide o realizáciu vonkajšieho areálového rozvodu vody od hlavnej vodomernej šachty k jednotlivým areálovým objektom (5 objektov) z dôvodu neustálych porúch a havárií na existujúcom pôvodnom rozvode.

ZŠ s MŠ Cádrová – hokejbalové ihrisko - 20 000,00 EUR

Dokončenie opráv nevyhovujúceho ihriska, poškodených mantinelov, povrchov a hracích prvkov. Ihrisko dobrovoľníci rekonštruujú už minimálne 3 roky. Po dohode s riaditeľom školy a dobrovoľníkmi vstupuje do projektu MČ, aby sa mohlo ihrisko využívať. Prioritu majú deti zo školy a škôlky v čase vyučovania a poobede do 17.00.

ZŠ s MŠ Kalinčiakova – elektrické rozvody (2.posch.) – 40 000,00 EUR

V budove školy boli počas rekonštrukcie vykonané kontroly elektrických vedení, pričom bolo zistené, že niektoré elektrické vedenia sú nedostačujúce a v nevyhovujúcom stave. Tieto poruchy spôsobujú výpadky na technológiách budovy, ako je funkčnosť VZT (vzduchotechnika), MaR (meranie a regulácia) a podobne. Menšia časť elektrických rozvodov bola v minulosti už vymenená.  Zvyšnú časť je potrebné zosúladiť so súčasne platnými STN normami. Nároky školy na vynovenie elektrických rozvodov súvisia s rozširovaním nových IT technológii. Elektrické inštalácie boli navrhované na požiadavky spĺňajúce kritériá výučby v 70 – 80 rokoch. V súčasnosti sú veľmi zvýšené nároky na používanie IT technológií a súčasné elektrické vedenie nepostačuje. Škola je vybavená interaktívnymi tabuľami, IT učebňami atď..

MŠ Legerského – kanalizácia - 25 000,00 EUR

Potreba generálnej opravy prepadnutej kanalizácie z MŠ a bytov v dĺžke 50 m od MŠ po Pioniersku ulicu, kde je kanalizácia zaústená mimo šachty.

ZŠ s MŠ Sibírska – vyregulovanie kúrenia - 48 000,00 EUR

V súvislosti s efektívnym využívaním energií je potrebné vyregulovanie kúrenia a osadenie termoregulačných ventilov a výmena nefunkčných radiátorov na ZŠ s MŠ Sibírska, čo bude mať priaznivý dopad na zníženie finančných výdavkov za energie.

MŠ Osadná – úprava povrchov a hracích prvkov DI - 5 000,00 EUR

Nutnosť výmeny viacerých povrchových plôch detského ihriska a poškodených prvkov v nevyhovujúcom stave z dôvodu bezpečnosti.

ZŠ - Rezerva na BV ZŠ - 60 000,00 EUR

Navýšenie rezervy na neočakávané výdavky a havárie pre základné školy.

Oprava a údržba nájomných bytov - 60 000,00 EUR

Finančné prostriedky budú použité na kompletnú opravu 4 bytov, ktoré sú momentálne v neprevádzkyschopnom stave. Po kompletnej oprave budú byty pripravené pre nových nájomcov. Jedná sa o byty na Mestskej ul. č. 9 (byt č. 5), Čsl. Parašutistov č. 11 (byt č. 39), Račianskej ul. č. 31 (byt č. 26) a Plzenskej ul. č. 3 (byt č. 1). Práce sa plánujú ukončiť do októbra 2021.

Oprava povrchov chodníkov - 150 000,00 EUR

Finančné prostriedky budú použité na opravu povrchov chodníkov, sklápanie obrubníkov, výmenu obrusnej vrstvy, úpravu obrubníkov, šajby, priechody a ich úpravu pre osoby s obmedzenou schopnosťou pohybu a orientácie na pozemných komunikáciach. Práce budú realizované v parku Ľudové námestie, na uliciach Hálková (pred HZZ), Kalinčiakova, Pri Starej prachárni, Ovručská, Ursínyho, Biely kríž, Hroznová, Na spojke, Legerského, Budyšínska a lokálne prepady.

Oprava povrchov komunikácií - 100 000,00 EUR

Finančné prostriedky budú použité na výmenu obrusnej vrstvy, prepadov a opravy prídlažieb na uliciach Čsl. Parašutistov, Robotníckej, Plzenskej, Bellovej, Športovej a lokálne prepady.

Nákup a výsadba nových drevín - 125 000,00 EUR

Finančné prostriedky budú použité na nákup, údržbu a realizáciu výsadby drevín na území mestskej časti Bratislava -Nové Mesto v rámci tvorby a revitalizácie verejnej zelene na jej území. Pridávame sa k celomestskej iniciatíve tak, ako ostatné mestské časti. Cieľom je vysadiť okolo 300 stromov.

EKO - podnik VPS – tržnica nový náter strechy - 53 000,00 EUR

Z dôvodu havarijného stavu strechy tržnice je potrebné obnoviť náter strechy tržnice.

EKO - podnik VPS – lanovka – strecha - 5 000,00 EUR

Jedná sa o výmenu strechy dolnej stanice lanovky, na ktorej vznikol havarijný stav, pričom zatekanie môže mať negatívny vplyv na znehodnotenie drahej technológie vo vnútri budovy.

EKO - podnik VPS – strecha Halašova - 12 000,00 EUR

Jedná sa o opravu strešnej krytiny, ktorá je v zlom stave, pričom zrážky pretekajú do vnútra budovy a spôsobujú praskliny na múroch.

Germicídne žiariče a antibakteriálne fólie– 16 500,00 EUR

Obstaranie germicídnych žiaričov a antibakteriálnych fólií ako prevencia proti šíreniu COVID-19 a ochranu zdravia zamestnancov a návštevníkov miestneho úradu. Polep antibakteriálnych (bezfarebných) fólii je nielen proti COVID-19, ale fólie zabraňujú šíreniu akýchkoľvek infekcií. Plánujú sa aplikovať na miesta, ktoré najviac využívajú zamestnanci a stránky - polep kľučiek dverí, madiel na otváranie výťahov, tlačidiel na ovládanie výťahov.

Polep antibakteriálnych fólii sa plánuje aj v detských jasliach a zariadeniach pre seniorov.

Knižnica B-NM – bežné výdavky – 27 054,00 EUR

Navýšenie bežných výdavkov súvisí so zvýšením mzdových nákladov a odvodov vo výške 7%, ďalej s predpokladaným vyplatením odmien v zmysle vyššej Kolektívnej zmluvy, nákladmi na ochranné prostriedky a dezinfekcií a nákupom knižného fondu.

POD (projekt organizácie dopravy) – parkovacia politika – 15 000,00 EUR

Plánuje sa rozšírenie lokality regulovaného parkovania. Jedná sa o lokalitu Kramáre a lokalitu Ľudová štvrť-Hostinského - sídlisko-Zátišie. V Zmluve o spolupráci pri zavádzaní regulovaného parkovania sa mestská časť a hlavné mesto zaviazali, že POD (projekt organizácie dopravy) regulovaného parkovania v lokalite Kramáre pripraví hlavné mesto. POD (projekt organizácie dopravy) lokality Ľudová štvrť-Hostinského - sídlisko-Zátišie pripraví mestská časť a náklady budú v plnej výške refundované hlavným mestom.

ZŠ s MŠ Kalinčiakova – bežné výdavky – 43 580,00 EUR

Najnutnejšia údržba a opravy v priestoroch ZŠ s MŠ Kalinčiakova a v jej vonkajšom areáli, ktoré je potrebné vyriešiť:

* výmena podlahových krytín v priestoroch časti schodiska v hlavnej budove školy – 1 710,00 EUR,
* výmena podlahových krytín v priestoroch šatní pri telocvični a v chodbe pred šatňami – 5 500,00 EUR,
* prerobenie hlavného vstupu a učiteľského vstupu do budovy školy – 30 000,00 EUR (výmena vstupných veľkých dverí za hliníkové zateplené, 2x dvere do telovýchovných priestorov plastové, 2 x vnútorné dvere plastové, ďalej vybúranie tehlovej priečky, výmena podlahy (kachličková dlažba), prekládka elektrickej zásuvky, vymaľovanie priestorov, úprava učiteľského vchodu - sadrokartónové prekrytie odpadových a vodovodných potrubí),
* vonkajšia učebňa pre MŠ pod pergolou školy za jedálňou – 2 420,00 EUR (nákup 3 ks stolov 320,00 EUR, lavičky 6 ks 400,00 EUR, drevená podlaha 1 700,00 EUR),
* vybudovanie druhého pieskoviska (5x4m) – 1 550,00 EUR,
* lezecká stena – 1 200,00 EUR,
* elektronické bezdrôtové dorozumievacie zariadenie pre rodičov s priestormi MŠ a ŠKD – 1 200,00 EUR (bezdrôtový domový telefón 5 ks MŠ, 3 ks ŠKD – 800,00 EUR, adaptéry 8 ks 120,00 EUR, rozvod elektriny na pripojenie 280,00 EUR).

Ihrisko Ladzianského - oprava malých múrikov – 5 000,00 EUR

Dokončenie opravy nižších múrikov na detskom ihrisku Ladzianskeho v zmysle požiadavky poslancov.

Kultúrne akcie – 45 000,00 EUR

Rozpočet mestskej časti v oblasti kultúrnych akcií bol v plnom rozsahu presunutý na krytie potrieb súvisiacich s nepriaznivou epidemiologickou situáciou (testovanie, dezinfekčné prostriedky a pod.) z dôvodu obmedzenia konania všetkých kultúrnych a športových podujatí.

Nakoľko aktuálna epidemiologická situácia už umožňuje, za dodržania určitých protipandemických opatrení, organizovať kultúrne a športové podujatia, navrhujeme vyčleniť na to tieto finančné zdroje:

Letné kino na Kuchajde : 5 000,00 EUR

Otvorenie kultúrneho leta 2021 : 9 000,00 EUR

Záver Kultúrneho leta 2021+sprievod : 9 000,00 EUR

Detské kultúrne leto 2021 : 6 000,00 EUR

Hody Teplická : 2 000,00 EUR

Šarkaniáda : 4 000,00 EUR

Deň Dimitrovky : 3 000,00 EUR

Deň Kramárov : 3 000,00 EUR

Noc Lampiónov : 4 000,00 EUR

Všeobecné služby, revízie – 3 000,00 EUR

Navýšenie finančných prostriedkov na služby a povinné revízie v administratívnej budove miestneho úradu na Junáckej.

Stredisko kultúry – bežné výdavky – 74 440,00 EUR

Navýšenie rozpočtu na kultúrne podujatia:

GALÉRIA NA KUCHAJDE – obrazová výstava „Voda ako živel“ pod vedením akademickej sochárky Magdalény Burmekovej spoločne so sprievodnou fotografickou výstavou na móle (materiál, výroba, tlač) 300,00 EUR

Letné školy/kurzy:kreslenia, keramiky a tvorivé dielne pre deti (lektori, materiál, propagácia) 1 500,00 EUR

KADE – TADE PO NOVOM MESTE– pracovný názov (honoráre: moderátori, hostia, básnik, hudobný hosť + videomaker, propagácia a pod.), jeden cyklus 950,00 EUR x 2 = 1 900,00 EUR

Slávnostné otvorenie Strediska kultúry Nové Mesto , Vajnorská 21 **-** 3 dňový program pre všetky vekové kategórie (program pre deti, koncert, gala program, divadlo, moderátori, propagácia) 9 500,00 EUR

Poetický večer Juraja Sarvaša + jeho jubileum 90 rokov(účinkujúci, gala program, výstava, darčeky k jubileu a pod.) 1 200,00 EUR

Vzdelávacie kurzy: 12 960,00 EUR

Detské programy: 2 900,00 EUR

Jubilanti: 1 500,00 EUR

Čaje o piatej /10x/: 4 500,00 EUR

Tanečné večery: 3 000,00 EUR

Talk show: 3 000,00 EUR

Divadlo: 3 000,00 EUR

Koncerty: 10 000,00 EUR

Vianočné programy: 3 000,00 EUR

Silvester: 8 000,00 EUR

Besedy : 1 500,00 EUR

Zvykoslovné a folklórne podujatia: 3 000,00 EUR

Založenie a rozbehnutie nového divadelného telesa pod názvom **„**NOVOMESTSKÉ DIVADLO“ -Uvedenie nového javiskového diela (réžia, autorské práva, scenár, kasting, spotrebný materiál): 3 680,00 EUR

Bežné výdavky vo výške 987 574,00 EUR budú kryté finančnými prostriedkami z Rezervného fondu. Na základe prijatých opatrení v zákone č. [67/2020 Z. z.](https://www.vssr.sk/main/goto.ashx?t=26&p=5152359&f=3) § 36 ods. (2) je možné do 31.12.2021 použiť finančné prostriedky z rezervného fondu aj na bežné výdavky. Rieši sa tým nielen financovanie obcí v čase pandémie, ale aj následne v období, ktoré po pandémii nastane a ktoré bude poznačené rapídnym poklesom výnosu podielovej dane z príjmov fyzických osôb pre obce.

Zvýšenie rozpočtových prostriedkov v kapitálovom rozpočte vo výške **470 456,00** **EUR** súvisí s:

Bárdošova II.etapa – komunikácia s chodníkom - 206 816,00 EUR

Dobudovanie chodníka po MŠ Jeséniovu, doplnenie chýbajúceho verejného osvetlenia, odvodnenie komunikácie, vybudovanie oporného múru a prekládka vzdušného elektrického vedenia pod chodník a odstránenie betónových stĺpov v trase komunikácie. Natiahnutie nového asfaltového povrchu. V zúženej časti bude potrebné inštalovať semafor pre plynulý prejazd MHD.

PD – Cyklotrasy – 25 000,00 EUR

Ministerstvo dopravy a výstavby a Európsky fond regionálneho rozvoja plánuje vyhlásiť výzvu na predkladanie žiadostí o vybudovanie cyklotrás. Podmienkou uchádzačov o poskytnutie dotácie je predloženie vypracovanej PD.

MŠ Jeséniova – PD nadstavba a zriadenie kuchyne – 25 000,00 EUR

Príprava PD na vybudovanie nových tried a rozšírenie kapacít formou nadstavby a vybudovanie novej kuchyne (spodná časť budovy) vzhľadom k tomu, že kuchyňa pri ZŠ s MŠ Jeséniova už kapacitne nepostačuje aj pre potreby MŠ.

ZŠ s MŠ Jeséniova – PD vybudovanie tried/učební - 15 000,00 EUR

Príprava PD na vybudovanie tried/učební do jestvujúceho podkrovia ZŠ Jeséniova s možným prepojením na novonavrhované triedy nad budúcou telocvičňou.

MŠ Šancová – rekonštrukcia časti priestorov kuchyne a vybudovanie prístupového chodníka - 25 000,00 EUR

Z dôvodu nevyhovujúceho stavu vnútorných kuchyne v MŠ Šancová a výhradám hygieny k prístupu zamestnancov do šatne (samostatný vchod) je potrebné vykonať tieto opatrenia.

ZŠ s MŠ Sibírska – kúrenie - 60 000,00 EUR

V súvislosti s efektívnym využívaním energií je potrebná rekonštrukcia kúrenia na ZŠ s MŠ Sibírska, čo bude mať priaznivý dopad na zníženie finančných výdavkov za energie.

Biely kríž II – DI nové prvky - 15 000,00 EUR

Finančné prostriedky budú použité na osadenie nových hracích prvkov.

ZŠ s MŠ Kalinčiakova – PD - Zelené strechy – 5 000,00 EUR

Riadiaci orgán pre Operačný program Kvalita životného prostredia v rámci končiaceho sa programového obdobia pripravuje výzvu na podanie žiadosti o nenávratný finančný príspevok s cieľom podporiť rekonštrukciu a obnovu energeticky náročných strešných konštrukcií, na vegetačné strechy, ekologické strechy alebo strešné záhrady, pričom takáto strecha  zadržiava až 75% dažďovej vody, vďaka čomu sa znižuje zaťaženie kanalizačného systému, taktiež sa znižuje efekt "tepelných ostrovov", filtruje sa vzduch a tým napomáha k zlepšeniu kvality ovzdušia.

Vegetačné súvrstvie výrazne znižuje tepelné zisky v budove počas teplých mesiacov, čo znižuje spotrebu energie potrebnej na ochladzovanie školských budov.  Po rekonštrukcii na zelenú strechu predĺžime  životnosť hydroizolačnej membrány, ktorá ju chráni  pred UV žiarením, zmrazovacím a rozmrazovacím cyklom. Strechy základnej školy sú ešte pôvodné, po svojej životnosti a ich opravy sú už nerentabilné. V prípade realizácie tejto pripravovanej  investície prostredníctvom cudzích zdrojov sa ušetria finančné prostriedky mestskej časti.

PD MŠ Letná rozšírenie o byty – 5 000,00 EUR

Pripojenie bytov k MŠ a vytvorenie samostatnej triedy.

PD MŠ Šuňavcova rozšírenie o byty – 5 000,00 EUR

Pripojenie bytov k MŠ a vytvorenie samostatnej triedy.

ZŠ s MŠ Kalinčiakova – oplotenie – 7 240,00 EUR

Oplotenie zadnej časti ihriska MŠ (cca75m) - pletivo 240,00 EUR, stĺpiky 250,00 EUR, vzpery 80,00 EUR, drôt napínací 10,00 EUR, bránka 2 ks 250,00 EUR, vybudovanie oplotenia 2 000,00 EUR.

Oplotenie prednej časti ihriska MŠ (pred budovou školy) cca150m - pletivo 480,00 EUR, stĺpiky 500,00 EUR, vzpery 160,00 EUR, drôt napínací 20,00 EUR, bránka 2 ks 250,00 EUR, vybudovanie oplotenia 3 000,00 EUR.

ZŠ s MŠ Kalinčiakova – herné prvky – 4 400,00 EUR

Zakúpenie a montáž vonkajšej preliezačky pre MŠ – hasičské auto.

MŠ Legerského – doplnenie hracích prvkov na detskom ihrisku – 2 000,00 EUR

Navýšenie finančných prostriedkov súvisí s doplnením hracích prvkov na detskom ihrisku v materskej škole.

Športovisko Pionierska – 70 000,00 EUR

Rekonštruovať sa budú 3 športové ihriská, bežecká a korčuliarska dráha, urobí sa obnova  mobiliáru, večerného osvetlenia, kamerového  systému s prenosom signálu na ZŠ Sibírska a obnova jednoduchých sadových úprav. Pri rekonštrukcii sa  prihliada na adaptačné opatrenia, na nepriaznivé dôsledky zmeny klímy, ako aj na  riešenie odvodnenia areálu a realizáciu vodozádržných opatrení.

Presun rozpočtových prostriedkov v časti kapitálových výdavkov vo výške **1 250,00 EUR** súvisí s výstavbou Front office v budove MÚ na Junáckej – ide o presun z položky PD na položku realizácia.

Presun rozpočtových prostriedkov v časti kapitálových výdavkov vo výške **2 500,00 EUR -** úprava realizačnej PD parkoviska Nobelova so zapracovaním požiadaviek obyvateľov na základe podanej petície.

Zníženie rozpočtových prostriedkov v časti kapitálových výdavkov a v časti príjmových finančných operácií vo výške **200 000,00 EUR:**

ZŠ s MŠ Kalinčiakova – aktuálne spracovávame PD. Po jej vyhotovení bude známa výška potrebnej investície, ktorá bude predmetom ďalších zmien rozpočtu.

Materiál bol prerokovaný na zasadnutí MR dňa 15.6.2021 s nasledovným hlasovaním:

ZA:

PROTI:

ZDRŽAL SA: